Charles Grodin

Charles Sidney Grodin (1935–2021) var en amerikansk skuespiller, komiker og talkshow-leder.

 Bakgrunn og karriere 
Grodin ble født i Pittsburgh i Pennsylvania av ortodokse jødiske foreldre, Lena (pikenavn Moretsky) og Theodore Grodin. Hans bestefar, Emanuel Moretsky, var en russisk-jødisk immigrant som kom fra en lang linje av rabbier og som flyttet til Pittsburgh rundt år 1900. Grodin har en eldre bror, Jack.

Grodin scenedebuterte i 1962 i Broadway-oppsetningen Tchin-Tchin. Han TV-debuterte samme år i serien The Defenders og hadde sin filmdebut to år etter i filmen Sex and the College Girl. Han var de første årene av sin karriere mest engasjert i TV-produksjoner og hadde i løpet av 1960-tallet en rekke gjesteopptredener i diverse krim- og dramaserier. Den første filmrollen han ble lagt merke til var som den unge dr. Hill i grøsseren Rosemary's Baby fra 1968. Han hadde deretter en birolle i filmsatiren Catch 22, fra 1970, før han i 1972 fikk hovedrollen i den romantiske komedien The Heartbreak Kid. Utover 1970-tallet hadde han sentrale roller i filmer som King Kong (1976), Himmelen kan vente (1978) og krimkomedien Sunburn (1979). I denne perioden hadde han også flere sceneopptredener på Broadway. I 1980-årene medvirket han i filmkomedier som Seems Like Old Times (sammen med Chevy Chase og Goldie Hawn), The Woman in Red (1984) og actionkomedien Midnight Run (1988, med Robert de Niro). Etter 1980-årene var hans filmkarriere beskjeden, men en kan nevne hans rolle i familiefilmen Beethoven (1992) og dens oppfølger, Beethoven 2 (1993). I 1994 hadde han hovedrollen i familiekomedien It Runs in the Family, som skulle bli hans siste filmrolle på over 10 år – inntil han i 2006 medvirket i den romantiske komedien The Ex fra 2006. Hans siste filmrolle var An Imperfect Murder (2017).

I perioden 1995–1998 hadde han sitt eget talkshow på CNBC, The Charles Grodin Show. I 2000 var han kommentator for talkshowet 60 Minutes II.

 Priser 
Godin ble i 1978 tildelt en Emmy for sin manus-innsats i TV-programmet The Paul Simon Special. Han vant prisen sammen med de andre i besetningen (bl.a. Chevy Chase). I 1988 vant han en pris ved Valladolid International Film Festival for sin innsats i Midnight Run. I 1994 vant han kategorien beste birolle på film ved American Comedy Awards for filmen Dave.

 Privatliv 
Grodin hadde en datter fra et tidligere ekteskap og to fra sitt siste ekteskap.

 Filmografi 
 Spillefilmer 
 Sex and the College Girl (1964)
 Rosemary's Baby (1968) – Dr. C.C. Hill
 Catch-22 (1970) – Capt. Aarfy Aardvark
 The Heartbreak Kid (1972) – Lenny Cantrow
 11 Harrowhouse (1974) – Howard R. Chesser
 King Kong – Fred Wilson
 Thieves (1977) – Martin Cramer
 Himmelen kan vente (Heaven Can Wait) (1978) – Tony Abbott
 Real Life (1979) – Warren Yeager
 Sunburn (1979) – Jake
 Seems Like Old Times (1980) – Ira Parks
 The Incredible Shrinking Woman (1981) – Vance Kramer
 The Great Muppet Caper (1981) – Nicky Holiday
 The Lonely Guy (1984) – Warren Evans
 The Woman in Red (1984) – Buddy
 Movers & Shakers (1985) – Herb Derman (også produsent og manus)
 Last Resort (1986) – George Lollar
 Ishtar (1987) – Jim Harrison
 The Couch Trip (1988) – George Maitlin
 You Can't Hurry Love (1988) – Mr. Glerman
 Kappløp med tiden (1988) – Jonathan Mardukas 
 Cranium Command (1989) – Left Brain
 Taking Care of Business (1990) – Spencer Barnes
 Beethoven (1992) – George Newton
 Dave (1993) – Murray Blum
 Saken er biff (So I Married an Axe Murderer) (1993) – Commandeered Driver
 Heart and Souls (1993) – Harrison Winslow
 Beethoven's 2nd (1993) – George Newton
 Clifford (1994) – Martin Daniels
 It Runs in the Family (1994) – Mr. Parker 
 The Ex (Fast Track) (2006) – Bob Kowalski
 An Imperfect Murder (2017) – Arthur  TV-filmer 
 Just Me and You (1978) – Michael Lindsay
 The Grass Is Always Greener Over the Septic Tank (1978)  – Jim Benson
 Charley's Aunt (1983) – Lord Fancourt Babberly
 Grown-Ups (1985) – Jake
 The Muppets at Walt Disney World (1990) – Quentin Fitzwaller
 All-Star 25th Birthday: Stars and Street Forever! (1994) – Chaz

 TV-serier 
 The Defenders – Thomas Martin (1 episode, 1962)
 The Young Marrieds – Matt Crane Stevens #2 (1964–1965)
 My Mother the Car – Fred (1 episode, 1965)
 The Trials of O'Brien – Peter Farnum (1 episode, 1965)
 Shane – Jed (2 episoder, 1966)
 Felony Squad – Edgar (1 episode, 1966)
 N.Y.P.D. (1 episode, 1967)
 The Guns of Will Sonnett – Bells Pickering (1 episode, 1967)
 The Virginian – Arnie Doud (1 episode, 1967)
 The F.B.I. – Carl Platt (1 episode, 1967)
 The Iron Horse – Alex (1 episode, 1967)
 The Big Valley – Mark Dunigan (1 episode, 1968)
 Judd for the Defense –  District Attorney Tom Durant (1 episode, 1969)
 Saturday Night Live – programleder i en episode (1977)
 Fresno  – Cane Kensington (miniserie) (1986)
 American Playhouse (1 episode, 1987)
 The Magical World of Disney – Quentin Fitzwaller (1 ep, 1990)
 The Charles Grodin Show (1995–1996) – Programleder
 60 Minutes II (2000)
 Law & Order: Special Victims Unit (2012)
 The Michael J. Fox Show (2013)
 Louie (2014–2015)
 Waiting for Ishtar (dokumentar) (2015)
 Madoff (miniserie) (2016)
 The New Yorker Presents (2016)

 Referanser 

 Eksterne lenker 


Kategori:Skuespillere fra USA
Kategori:Komikere fra USA
Kategori:TV-programledere fra USA
Kategori:Emmy-vinnere (Primetime)
Kategori:Personer fra Pittsburgh